మొదటి ప్రపంచ తెలుగు మహాసభలు

thumb|మా తెలుగు తల్లికి మల్లె పూదండ - ఆంధ్రప్రదేశ్ రాష్ట్ర గీతం. దీని రచయిత శంకరంబాడి సుందరాచారి.
ప్రపంచ తెలుగు మహాసభలను మొదటిసారిగా ఆంధ్ర ప్రదేశ్ రాష్ట్ర ప్రభుత్వం 1975 సంవత్సరం నిర్వహించింది. ఈ సందర్భంగా తెలుగు భాషా, సంస్కృతుల అభివృద్ధి లక్ష్యంగా ఆంధ్రప్రదేశ్ ప్రభుత్వము 1975ను తెలుగు సాంస్కృతిక సంవత్సరంగా నిర్ణయించారు. ఇవి ఉగాది పర్వదినాలలో ఏప్రిల్ 12 నుండి 18 వరకు లాల్ బహదూర్ స్టేడియంలో ఘనంగా జరిగాయి. ప్రారంభసభకు మా తెలుగు తల్లికి మల్లె పూదండ ప్రార్థనగీతాన్ని పాడేందుకు లండన్ నుండి టంగుటూరి సూర్యకుమారిని ప్రత్యేకంగా పిలిపించారు. ఈ సభలకు ప్రతిరోజు సుమారు లక్ష మంది ప్రజలు వచ్చివుంటారని అంచనా.

సదస్సులు
వివిధ సదస్సులు నాగార్జున పీఠంలో ప్రతిరోజు 8 గంటల చొప్పున దాదాపు 40 గంటల సేపు జరిగాయి. 28 వివిధ అంశాలకు చెందిన సుమారు 100 వ్యాసాలు సమర్పించబడ్డాయి. దాదాపు 1500 మంది ఈ గోష్ఠులలో పాల్గొన్నారు.

సాంస్కృతిక కార్యక్రమాలు
శ్రీకృష్ణదేవరాయల దర్బారులో ప్రతిరాత్రి 10 గంటలసేపు వివిధ సాంస్కృతిక ప్రదర్శనలు ఏర్పాటుచేశారు. ప్రతిరోజు 12-15 దాకా మొత్తం సుమారు 100 కార్యక్రమాలు ఆహూతుల్ని అలరించాయి. ప్రతిరోజు సుమారు 2 లక్షల మంది ప్రజలు వీటిని తిలకించారు.

ఇవి కూడా చూడండి
 ప్రపంచ తెలుగు మహాసభలు

వనరులు
తెలుగు అధికారభాష - వావిలాల గోపాలకృష్ణయ్య ప్రపంచ తెలుగు మహాసభలు సందర్భంగా అధికారభాషా కమిషన్ ప్రచురణ
తెలుగు వాక్యం- చేకూరి రామారావు , 1975, ప్రపంచ తెలుగుమహాసభ ప్రచురణ, ఆంధ్రప్రదేశ్ సాహిత్య అకాడమీ, హైద్రాబాదు

మూలాలు

వర్గం:తెలుగు
వర్గం:ప్రపంచ తెలుగు మహాసభలు